钦定古今图书集成/明伦汇编/官常典/第634卷 > 刘桃符
## 钦定古今图书集成/明伦汇编/官常典/第634卷 > 刘桃符

按《魏书》本传：“桃符，中山卢奴人。性恭谨好学，举孝廉，
射策甲科，历碎职。景明中，羽林监，领主书。正始中，除
征卤将军、中书舍人，以勤明见知，久不迁职。世宗谓
之曰：‘扬子云为黄门，顿历三世。卿居此任始十年，不
足辞也’。”东豫州刺史田益宗居边贪秽，世宗频诏桃
符为使慰喻之。桃符还，具称益宗既老耄，而诸子非
理处物，世宗后欲代之，恐其背叛，拜桃符征卤将军、
豫州刺史，与后军将军李世哲领众袭益宗，语在《益
宗传》。桃符善恤蛮左，为民吏所怀。久之，征还，病卒，年
五十一。赠后将军、洛州刺史。